**Gujaratin mellakat 2002** olivat hindujen ja muslimien välistä väkivaltaa Gujaratin osavaltiossa Intiassa. Mellakoissa kuoli yli 1 000 ihmistä.*lähde?*

Tausta
------

Muslimien ja hindujen välit ovat Intiassa pitkään olleet huonot. Hindunationalismi kannattaa osin väkivaltaa tavoitteittensa ajamisessa. Gujaratin osavaltiossa on paljon muslimeja. Hindut ja muslimit ovat kiistelleet vuosikymmeniä Ayodhyassa sijaitsevan Baburin moskeijan alueen hallinnasta. Äärihindut tuhosivat Ayodhyan muslimitemppelin vuonna 1992. Muslimit olivat 2000-luvun alussa kiihdyksissään siitä, että hindutemppeli aiottiin rakentaa tuhotun moskeijan paikalle.

Junapalo
--------

Lähellä Godhraa pysähtyi 27. helmikuuta 2002 Sabarmati Express -juna, jossa oli hindupyhiinvaeltajia. Junasta nousseille hinduille ja ulkopuolella oleville muslimikauppiaille tuli riitaa. Asemalle tuli vihaisia muslimeja, jotka alkoivat heitellä junaa kivillä. Intiassa on tapana keittää ruokaa junamatkalla. Juna syttyi tuleen joko hyökkääjien toimien tai muun syyn takia. Junassa olleista kuoli 58 hindua. Vaikutti siltä, että muslimit olivat polttaneet junan.

Hindujen reaktio
----------------

Viranomaiset kutsuivat tapausta terrorismiksi. Äärihindujen järjestö VHP julisti laittoman lakon. Tämän tyylisiin lakkoihin liittyy Intiassa joskus väkivaltaa. Gujaratin hinduhallinto tuki lakkoa. Paikalliset lehdet kertoivat, että seudun muslimit olivat liitossa vihollismaa Pakistanin kanssa ja järjestäneet pyhiinvaeltajien surman. Seuraavan päivän lööpit kertoivat muslimien muun muassa raahanneen nuoria naisia slummeihin raiskattaviksi. Tämä raivostutti hindunationalistit kostamaan kaikille alueen muslimeille. Hindujohtaja Narendra Modin televisiopuhe oli tulkittavissa kehotukseksi väkivaltaan. Hallitus ei puuttunut nopeasti mellakoihin.

Mellakat
--------

Tuhansista koostuvat joukot ilmestyivät kaduille 28. helmikuuta. Alussa joukot hyökkäsivät omaisuutta ja moskeijoita vastaan, tappaminen alkoi myöhemmin. Parisataa muslimia meni turvaan erääseen muslimiparlamentaarikon taloon. Aluksi he pystyivät puolustautumaan hyökkääjiltä. Poliisikomisario oli käynyt paikalla aamulla ja sen jälkeen ei poliiseja enää nähty. Lopulta muuri murtui vähän ennen puolta päivää. Tappaminen alkoi vasta tunteja myöhemmin vähän ennen kello 17 iltapäivällä, jolloin 65 ihmistä miestä, naista ja lasta kuoli. Poliisi tuli paikalle tunnin päästä tappamisen alusta ja vei hengissä säilyneet turvaan.

Hinduväkijoukot polttivat, hajottivat, ryöstivät tuhansia muslimien koteja ja moskeijoita. Hindut tappoivat muslimeja joukoittain. Hindut raiskasivat ja polttivat järjestelmällisesti 250 musliminaista ja -lasta. Lapsia viilletiin ja heitettiin rovioon. Hindupoliisi saattoi tappaa muslimeja. Muslimit kostivat hinduille vastahyökkäyksin. Väkivalta jatkui, vaikka VHP pyrki sovittelemaan tilannetta.

Väkivalta kesti eri Gujaratin kaupungeissa kolme päivää. Ahmedabadissa mellakointi jatkui kolme kuukautta. Pienempiä levottomuuksia oli noin vuoden ajan eri puolilla maata.

Seuraukset
----------

Mellakointi vaati ainakin 790 muslimin ja 254 hindun hengen. Kuolleita saattoi olla jopa yli 2 000. Yli 2 500 haavoittui, 150 000 pakeni. 

Virallisesti välikohtaus oli uskontojen välistä hallitsematonta mellakointia. Muslimit syyttivät jälkikäteen alueen hinduhallintoa etnistä puhdistusta muistuttavan pogromin järjestämisestä. He pitivät alueen silloista johtajaa Narendra Modia yhtenä syyllisenä mellakoihin.

Lähteet
-------

1. ↑  Intialaisia hillitään pidätyksin ja liikkumarajoituksin *Yle Uutiset*.  15.3.2002. Viitattu 9.12.2019.
2. 1 2 3  Väkivaltaisuudet jatkuvat Intiassa *Yle Uutiset*.  1.3.2002. Viitattu 9.12.2019.
3. ↑  Intiassa 11 tuomittiin kuolemaan Gujaratin junapalosta *Yle Uutiset*.  1.3.2011. Viitattu 9.12.2019.
4. 1 2  Leminen, Samuli: *Joukkoväkivallan muodot Gujaratin väkivaltaisuuksissa Intiassa vuonna 2002*, s. 1, 49–50. Pro gradu -tutkielma. Helsinki: Helsingin yliopisto, Valtiotieteellinen tiedekunta, 2006. Arkisto. 9.12.2019. (pdf) (viitattu 20.8.2020).
5. ↑  Special Investigation Team: Is SIT hiding proof in Gujarat riots case? *The Times of India*.  18.6.2013. Viitattu 9.12.2019. (englanniksi)
6. ↑  Godhra’s bitter harvest *news.bbc.co.uk*.  26.2.2003. Viitattu 9.12.2019. (englanniksi)
7. ↑  Simpson, Edward: *Muslim society and the western Indian Ocean : the seafarers of Kachchh*, s. 134. London: Routledge, 2006. ISBN 978-0-415-54377-4. (englanniksi)
8. ↑  Shani, Ornit: *Communalism, Caste and Hindu Nationalism: The Violence in Gujarat*, s. 171. Cambridge University Press, 2007. ISBN 978-0-521-72753-2. (englanniksi)
9. ↑  Gunne, Sorcha : *Feminism, literature and rape narratives : Violence and Violation*, s. 146 . New York : Routledge , 2011 . ISBN 978-0-415-89668-9 . (englanniksi)
10. ↑  Verinen isku temppeliin Intiassa *Turun Sanomat*.  24.9.2002. Viitattu 9.12.2019.
11. ↑  Gujarat riot death toll revealed *news.bbc.co.uk*.  11.5.2005. Viitattu 9.12.2019. (englanniksi)
12. ↑  Jackson, Richard & Murphy, Eamonn & Poynting, Scott: *Contemporary state terrorism : theory and practice*, s. 86, 90. London: Routledge, 2011. ISBN 978-0-415-66447-9. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:2002 Gujarat riots